**Informații privind modalitatea de evaluare și selecție**

Subvenţiile se acordă în sistem concurențial, pe baza criteriilor stabilite prin Normele metodologice (NM) pentru aplicarea ***Legii nr. 34/1998 privind acordarea unor subvenții asociațiilor şi fundațiilor române cu personalitate juridică, care înființează şi administrează unități de asistenţă socială***, *aprobate prin Hotărârea Guvernului nr.1153/2001, cu modificările şicompletările ulterioare* și se utilizează, în exclusivitate, pentru serviciile de asistenţă socială acordate persoanelor care, potrivit dispoziţiilor legale, au dreptul să beneficieze de acestea. Evaluarea şi selecţionarea asociaţiilor, fundaţiilor și cultelor se realizează de către Comisia de evaluare şi selecţionare, constituită la nivelul agenției teritoriale pentru plăți și inspecție socială în a cărei rază teritorială își are sediul asociaţia, fundaţia sau cultul. Agenţia Naţională pentru Plăţi şi Inspecţie Socială centralizează datele comunicate de către Comisiile de la nivel teritorial pe care le transmite către Ministerul Muncii și Solidarității Sociale. Pe baza listei unităţilor de asistenţă socială care au un punctaj de minimum 60 de puncte, Ministerul Muncii și Solidarității Sociale (MMSS) întocmește lista unităţilor de asistenţă socială şi nivelul subvenţiilor pentru care se încheie convenţii provizorii/definitive, **prin încadrarea în bugetul alocat MMSS prin legea anuală a bugetului de stat şi aprobat pentru acest program. Departajarea unităţilor de asistenţă socială cu acelaşi punctaj, în vederea încadrării în bugetul aprobat, se realizează prin aplicarea criteriilor prevăzute la art.8 alin.(3)-(5^1) din normele metodologice mai sus menționate.**